CELEX: 
Language: lt
Date: 2018-01-17 00:00:00
Title: KOMISIJOS REGLAMENTAS (ES) …/… kuriuo pakeičiamas Europos Parlamento ir Tarybos reglamento (EB) Nr. 396/2005 I priedas

KOMISIJOS REGLAMENTAS (ES) …/…
            
            
               2018 01 17
            
            
               kuriuo pakeičiamas Europos Parlamento ir Tarybos reglamento (EB) Nr. 396/2005 I priedas
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB
                  1
               , ypač į jo 4 straipsnį,
            
            
               kadangi: 
            
            
               (1)augaliniai ir gyvūniniai produktai, kuriems taikoma Reglamentu (EB) Nr. 396/2005 nustatyta didžiausia leidžiamoji pesticidų liekanų koncentracija (toliau – DLK) laikantis to reglamento nuostatų, išvardyti to reglamento I priede;
            
            
               (2)to reglamento I priede turėtų būti pateikta papildomos informacijos apie atitinkamus produktus, visų pirma jų pavadinimų sinonimai, moksliniai rūšių, prie kurių priklauso produktai, pavadinimai ir produkto dalis, kuriai taikoma atitinkama DLK;
            
            
               (3)I priedo A ir B dalių 1-os išnašos tekstas turėtų būti performuluotas, kad būtų išvengta dviprasmiškumo ir skirtingo dabartinio teksto aiškinimo;
            
            
               (4)į I priedo A dalį turėtų būti įtrauktos dvi naujos (3-a ir 4-a) išnašos, kad būtų pateikta papildomos informacijos apie produkto dalį, kuriai taikoma atitinkamo produkto DLK;
            
            
               (5)į I priedo A dalį turėtų būti įtraukta nauja 7-a išnaša, kad būtų aiškiai nurodyta, jog medui taikoma DLK netaikoma kitiems bitininkystės produktams dėl skirtingų jų cheminių savybių;
            
            
               (6)į I priedo B dalį reikėtų įtraukti papildomų produktų, kad jie būtų priskirti konkrečiai A dalies grupei ar pogrupiui;
            
            
               (7)I priedo B dalies 2-a, 3-a, 4-a, 5-a ir 6-a išnašos turėtų būti išbrauktos, kadangi jose nustatyti terminai jau praėjo;
            
            
               (8)į I priedo B dalį reikėtų įtraukti naują 2-ą išnašą, siekiant nustatyti tinkamą laikotarpį iki bus pradėta taikyti pakeista sojos klasifikacija, kad maisto tvarkymo subjektai galėtų prisitaikyti prie naujų reikalavimų, atsirasiančių pakeitus šio produkto klasifikaciją;
            
            
               (9)per Pasaulio prekybos organizaciją konsultuotasi su Sąjungos prekybos partneriais ir į jų pastabas atsižvelgta;
            
            
               (10)todėl Reglamentas (EB) Nr. 396/2005 turėtų būti atitinkamai iš dalies pakeistas;
            
            
               (11)šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (EB) Nr. 396/2005 I priedas pakeičiamas šio reglamento priedu.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Siekiant netrikdyti mėginių ėmimo pagal nacionalines daugiametes liekanų stebėsenos programas, kurios pagrįstos kalendoriniais metais, jis taikomas nuo 2018 m. sausio 1 d.
            
            
               Šis reglamentas privalomas visas ir tiesiogiai taikomas visose valstybėse narėse. 
            
            
               Priimta Briuselyje 2018 01 17
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  
                        OL L 70, 2005 3 16, p. 1.
               
            
      
    ---documentbreak--- 
      
         
         
            
               PRIEDAS
            
            
               „I priedas
            
            
               A dalis
            
            
               2 straipsnio 1 dalyje nurodyti augaliniai ir gyvūniniai produktai, kuriems taikoma DLK
            
            
               [Office of Publication: please insert Excel table Annex I, Part A]
            
            
               B dalis
            
            
               Kiti 2 straipsnio 1 dalyje nurodyti produktai
            
            
               [Office of Publication: please insert Excel table Annex I, Part B].“